Vastuullisuus toiminnassamme
Ympäristö ja kestävä matkailu ovat yrityksemme strategian kulmakiviä ja olennainen osa jokapäiväistä työtämme. Haluamme, että alueellamme on hyvä asua ja vierailla myös tulevaisuudessa ja että valintamme mahdollistavat tämän myös tuleville sukupolville. Olemme kannatusjäsenenä Reilun matkailun yhdistyksessä, joka edistää vastuullista matkailua.
Haluamme huolehtia luonnosta
Lapin luonto on yksi maailman puhtaimmista ja haluamme osaltamme edesauttaa puhtaan toimintaympäristön säilymisen Tunturi-Lapissa. Arvostamme ja kunnioitamme luontoa ja toimimme Metsähallituksen retkietiketin mukaisesti aina luonnossa liikkuessamme.
Edistämme aktiivisesti ympäristönsuojelua myös opastamalla vieraitamme mökkikansioissa ja muussa viestinnässämme. Mökkikansioissa muistutetaan vieraita retkietiketistä, suosimaan merkittyjä reittejä ja tuomaan omat roskat pois luonnosta. Leiriytyminen ja tulen tekeminen vain sallituille paikoille on osa luonnon huomioimista.
Pienennämme hiilijalanjälkeämme
Haluamme tehdä ilmaston kannalta hyviä valintoja. Teemme töitä pääosin kotitoimistolta käsin ja valitsemme vähäpäästöisen liikkumismuodon ajoittaisiin työmatkoihin. Kannustamme asiakkaitamme matkustamaan Ylläkselle ekologisesti ja välitämme sosiaalisessa mediassa mm. tietoa ja vinkkejä junamatkailun hyödyistä. Moni mökki sijaitsee niin lähellä palveluita, ettei auto edes ole välttämätön. Kerromme tämän myös mökin kuvauksessa. Kannustamme mökin omistajia sähköauton latausmahdollisuuden lisäämiseen ja monelta mökiltä löytyykin sähköauton latauspiste.
On myös monia keinoja säästää energiaa ja vettä. Niistäkin kerromme mökkikansioissamme kannustaen vieraitamme vastuullisiin valintoihin. Monessa mökissä on ilmalämpöpumppu, jolla voi säätää mieleisensä lämpötilan. Seuraamme energiankulutusta ja kehoitamme mökkien omistajia käyttämään lämmityksen etäohjausta, jotta lämpötilan säädöt ovat kohdillaan mökin ollessa käytössä/tyhjillään.
Kannustamme asiakkaitamme kierrätykseen. Jokaisen mökin mökkikansiossa on informaatiota kierrätyksestä, jätehuollosta sekä keräyspisteistä Ylläksellä. Kannustamme myös välittämiemme mökkien omistajia mahdollistamaan helppo kierrätys varustamalla mökit kierrätysastioilla ja -ohjeilla. Hanavesi on varsin hyvää ja laadukasta, joten suosittelemme ulkomaalaisille vieraillemme hanavettä. Reilun matkailun ohjeet sisältävät hyviä vinkkejä vastuulliseen matkailuun ja niitä jaamme mielellämme.
Suosimme paikallista
Olemme yksi Ylläksen toimijoista ja käyttämämme sopimussiivoojat, mökkihuoltojen tekijät ja elämysretkien tarjoajat ovat kaikki paikallisia. Tavoitteemme on työllistää paikallisia ja hankkia paikallisia tuotteita paikallisista yrityksistä aina kun mahdollista.
Paikallisen kulttuurin ja historian suojelu
Kunnioitamme paikallista kulttuuria ja historiaa ja haluamme suojella sitä. Tasa-arvo, ympäristön kunnioittaminen ja vastuullisuuden kehittäminen ohjaavat toimintaamme ja ovat meille tärkeitä arvoja.
Huolehdimme turvallisuudesta ja laadusta
Välityksessämme olevat mökit ovat laadukkaita ja niistä esitetyt kuvat vastaavat todellisuutta. Noudatamme lakia ja viranomaisten määräyksiä paloturvallisuusasioissa ja edellytämme tätä myös jokaiselta mökin omistajalta. Kiinnitämme huomiota mökkiemme ja laitteidemme toiminnallisuuteen, kuntoon ja turvallisuuteen ja reagoimme nopeasti, jos asiakkailta tulee näistä palautetta.
Yhteiskuntavastuu
Toimintamme on sosiaalista, taloudellista ja ympäristön osalta kestävää. Maksamme veromme, kartamme harmaata taloutta ja käymme vain reilua ja rehellistä kauppaa.
Kehitämme yritystoimintaamme
Haluamme kehittyä ja uudistua. Olemme kiitollisia jokaisesta palautteesta ja korjaamme palveluamme tarvittaessa.